**Karula Savijärv**, myös **Savijärv** on Itä-Viron vesistö- ja Võrtsjärven alavesistöalueelle kuuluva, Valgamaalla Valgan kunnassa Lustin ja Valtinan kylässä sijaitseva eutrofinen järvi.

Maantietoa
----------

Pinta-alaltaan noin 6,2 tai 6,7 hehtaarin kokoinen Karula Savijärv sijaitsee noin 90 metriä merenpinnan yläpuolella ja 5 kilometrin etäisyydellä Lüllemäen kylästä sen itä-koillispuolella keskellä Haabsaaren glasifluviaalisesti muodostuneiden säännöttömien, pitkien ja kapeiden kumpujen ja selänteiden Kames-maastoa. Sen enemmän tai vähemmän pohjoiseteläsuuntaisen pitkänomaisen järven itärannalla on peltoja ja laitumia, muualla järvi rajoittuu metsään.

Järven luokittelu ja ekologia
-----------------------------

Vesipolitiikan puitedirektiivin (VPD) (vir.  *Veepoliitika Raamdirektiivi*, (VRD)) luokituksen mukaan Karula Savijärv on VRD III:n, veden pinta-alaltaan alle 10 km²:n vähäkloridinen (klorideja alle 25 mg/l) ja veden kovuuden osalta keskikova järvi, jonka vesimassa lämpötilakerrostuu (vir.  *keskmise karedusega kloriidivaene, kihistunud veega järv*).

Järvi luokitellaan limnologisesti kovavetiseksi ja eutrofiseksi järveksi (vir.  *kalgiveeline eutroofne tai kalgiveeline rohketoiteline*, KE), jossa on keskisuuri virtaus. Siihen on valuma lähistöllä olevasta Kallõtõ järvestä ja sen pohjoisosasta alkavan Tohvri-ojan yhdistyessä Tinu-ojan kanssa muodostuu Valtina-joki, jonka virtaus päättyy Ärnu- ja lopulta Väike Emajõgi (suom. *Pieni Emajoki*) -nimiseen jokeen.

Järvi on korkearantainen, sen rannat ovat enimmäkseen kovapintaisia ja jyrkkärinteisiä, jonka ansiosta kasvivyöhykkeet ovat kapeita. Vesirajaa reunustaa kapea hetekaistale. Vesistö on lähderunsas ja mineraalipitoisuudeltaan (189–230 mg HCO3/l) yksi Karulan rikkaimpia järviä. Vesi on väriltään vaaleanvihreää ja hyvin läpinäkyvä (4,9 m). Järven pohja on melko kova ja mutainen ja sen kasvilajiosto on määrältään kohtalaisen runsas. Niin kasvi- kuin eläinplanktonin määrä on vähäistä, joista viimeksi mainitun joukossa on huomattava määrä Ergasilus-sukujen loisia. Kohtalaisen runsas pohjaeläimistö on melko monimuotoinen, mukaan lukien harvinaiset metsäjärvien vesipunkit Limnesia connata.

Luontoarvoja ja kalakanta
-------------------------

Kalakuntaa on heikosti ja tärkeimmät asukkaat ovat ahvenet, särjet, sorvat, hauet ja suutarit. Paikallisten mukaan järvessä on myös lahnaa ja ankeriaita, myös muutama jokirapua.

Karula Savijärv kuuluu Karulan kansallispuiston pohjoisrajalla sijaitsevan 68,8 hehtaarisen Savijärven ympäröivän vyöhykkeen (vir.  *Savijärve piiranguvöönd*) alueelle ja on puiston syvin järvi.

Lähteet
-------

1. 1 2 3 4  Keskkonnaagentuuri: Veekogu andmete kuvamine. Veekogu: Savijärv (Karula Savijärv) VEE2133000 (Vesistötiedot. Vesistö: Savijärv (Karula Savijärv) VEE2133000) keskkonnainfo.ee. Viitattu 13.1.2021. (viroksi)
2. 1 2  Projekt: Karula valla üldplaneering (Hanke: Karulan kunnan yleiskaava)  elokuu, 2007. riigiteataja.ee. Viitattu 13.1.2021. (viroksi)
3. 1 2  Kalastuskohad (Kalastuspaikkoja)  2013. kalaportaal.ee. Viitattu 13.1.2021. (viroksi)
4. ↑  Päring kohanimeandmebaasist. Eesti kohanimed. Savijärv. Karula Savijärv (Kysely paikannimitietokannasta. Viron paikannimet. Savijärv. Karula Savijärv) eki.ee. Viitattu 13.1.2021. (viroksi)
5. 1 2 3  Savijärv (Karula Savijärv) Keskkonnaregistri avalik teenus ja keskkonnainfo. Viitattu 13.1.2021. (viroksi)
6. ↑  Savi Järv lake (Savijärvi) geonames.org. Viitattu 13.1.2021. (englanniksi)
7. ↑  Arvo Järvet: Vaheldusrikas Karula maastik (Monipuolinen Karulan maisema) vana.loodusajakiri.ee. Viitattu 13.1.2021. (viroksi)
8. 1 2  Savijärv (Karula Savijärv) Kalapeedia - Eesti huvikalastuse entsüklopeedia. Viitattu 13.1.2021. (viroksi)
9. 1 2  Aare Mäemets, Reet Laugaste, Helle Mäemets: Mägede ja metsade vahele peitunud järved vanaloodusajakiri.ee. Viitattu 08.1.2021. (viroksi)
10. ↑  Keskkonnaagentuuri: Veekogu andmete kuvamine. Veekogu: Tohvri oja VEE1010202 (Vesistötiedot. Vesistö: Tohvri-oja VEE1010202) keskkonnainfo.ee. Viitattu 13.1.2021. (viroksi)
11. ↑  Karula Savijärv eestigiid.ee. Viitattu 13.1.2021. (viroksi)
12. ↑  Triin Pihka: Karula rahvuspark asub maalilise Lõuna-Eesti kuplite vahel (Karulan kansallispuisto sijaitsee viehättävän Etelä-Viron kumpujen välissä)  17.6.2011. bioneer.ee. Viitattu 13.1.2021. (viroksi)
13. ↑  Keskkonnaagentuur: Ala andmete kuvamine. Kaitsealune ala või üksikobjekt: Karula RP, Savijärve pv. (KLO1100819) (Alueen tiedot. Suojelualue tai yksittäinen kohde: Karulan KP, Savijärven ympäröivä vyöhyke) keskkonnainfo.ee. Viitattu 13.1.2021. (viroksi)
14. ↑  Karula National Park (Karulan kansallispuisto) RMK loodusegakoos.ee. Viitattu 13.1.2021. (englanniksi)